  Виталий Пронин Кунамы быръён лэсьтон участокъёс 8 часын ужзэс мытӥзы. Наблюдательёслэн штабзы пусйиз, быръёнъёслэн нырысетӥ нуналаз Удмуртиысь участокъёсын нарушениос ӧз пумиське. Туспуктэм: Удмуртиысь Общественной палаталэн "ВКонтакте" бамысьтыз Наблюдательёслэн центрзы толло нуналысен ужа, - вераз Удмуртилэн Общественной палатаезлэн председателез Рашид Хуснутдинов, - татчы вань мылкыд карисьёс быгато лыктыны учкыны, кызьы видеонаблюдение ужа. Туннэ центрмылэн пӧсь линияз 4 мурт жингыртӥз, ӵемысь адямиослэн тодэмзы потэ, кытын соослэн участоксы интыямын.Оглом быдэс Россиын но бадӟым нарушениос ӧй вал. Ми адӟиськомы, кунмы быръёнъёслы ӟеч дасяськемын шуыса, - вераз сенатор, "Огъя Россия" партилэн Генсоветэзлэн секретарезлэн воштӥсез Сергей Перминов. - Туннэ быръёнъёслэн нырысетӥ нуналэз гинэ, но куаразэс уно адями сётӥз ни.Кун Думае быръёнъёс 17-тӥ-19-тӥ куарусёнэ ортчозы. УД Теги: Быръёнъёс  